**МИНИСТЕРСТВО НА ЗЕМЕДЕЛИЕТО, ХРАНИТЕ И ГОРИТЕ**

Проект

**Наредба за изменение и допълнение на Наредба № 4 от 2017 г. за прилагане на мярка 14 „Хуманно отношение към животните“ от Програмата за развитие на селските райони за периода 2014 – 2020 г.** (обн., ДВ, бр. 67 от 2017 г.; изм., бр. 83 от 2018 г. и бр. 53 от 2019 г.)

**§ 1.** В чл. 8 се правят следните допълнения:

1. В ал. 1:

а) в т. 1 след думите „чл. 4, ал. 2, т. 1, букви „а“, „б“ и „в““ се добавя „а за заявена дейност от 2021 г., е левовата равностойност на 39,72 евро/ЖЕ;“.

б) в т. 2 след думите „чл. 4, ал. 2, т. 1, букви „г“ и „д““, се добавя „а за заявена дейност от 2021 г., е левовата равностойност на 66,21 евро/ЖЕ;“.

в) в т. 3 след думите „чл. 4, ал. 2, т. 2“ се добавя „а за заявена дейност от 2021 г., е левовата равностойност на 24,70 евро/ЖЕ“.

2. В ал. 2:

а) в т. 1 след думите „чл. 4, ал. 3, т. 1“ се добавя „а за заявена дейност от 2021 г., е левовата равностойност на 47,86 евро/ЖЕ;“.

б) в т. 2 след думите „чл. 4, ал. 3, т. 2“ се добавя „а за заявена дейност от 2021 г., е левовата равностойност на 28 евро/ЖЕ“.

**§ 2.** В чл. 12, ал. 4 думите „и § 96 от преходните и заключителните разпоредби на Закона за изменение и допълнение на Закона за ветеринарномедицинската дейност (ДВ, бр. 14 от 2016 г.)“ се заличават.

**§ 3.** В чл. 19, ал. 1 думите „съгласно приложение № 4“ се заменят с „който се одобрява ежегодно от изпълнителния директор на ДФЗ – РА и се публикува на интернет страниците на ДФЗ – РА и на Министерството на земеделието, храните и горите“.

**§ 4.** В чл. 19а се създава ал. 4:

„(4) При промяна на обстоятелствата по ал. 2, с изключение на броя животни, се прилага становище с отразените промени към заявлението за подпомагане.“

**§ 5.** Приложение № 4 към чл. 19, ал. 1 се отменя.

**Заключителна разпоредба**

**§ 6.** Наредбата влиза в сила от деня на обнародването ѝ в „Държавен вестник“.

**ДЕСИСЛАВА ТАНЕВА**

*Министър на земеделието, храните и горите*